70. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.10263 της 13/29 Νοεμ. 1978 (ΦΕΚ Β΄ 1034) Περί δικαιολογητικών αναγνωρίσεως, για έκπτωση από το συνολικό εισόδημα του φορολογούμενου, της δαπάνης για αγορά και εγκατάσταση ηλιακού θερμοσίφωνα. Έχοντας υπόψη: Τις διατάξεις του τελευταίου εδαφίου της περιπτ. η΄ της παρ. 4 του άρθρ. 8 του Ν.Δ. 3323/1955, όπως αυτό ισχύει, αποφασίζουμε: 1.Η έκπτωση από το συνολικό εισόδημα του φορολογουμένου, της δαπάνης στην οποία υποβάλλεται  Σελ. 194,424 Τεύχος 698-Σελ.74 κατά την διάρκεια ενός έτους για την αγορά και εγκατάσταση ηλιακού θερμοσίφωνα και η οποία δεν μπορεί να υπερβαίνει το ποσοστό 10% του εισοδήματός του που δηλώνεται και σε κάθε περίπτωση το ποσό των 30.000 δραχμών το χρόνο, ενεργείται με τη δήλωση που υποβάλλεται απ’ αυτόν για το έτος τούτο κατά τις διατάξεις του άρθρ. 11 του Ν.Δ. 3323/1955. 2.Η πραγματοποίηση της ανωτέρω δαπάνης, θα αποδεικνύεται με τη διπλότυπη απόδειξη λιανικής πωλήσεως ή τη διπλότυπη απόδειξη παροχής υπηρεσιών, κατά περίπτωση, που εκδίδονται βάσει των διατάξεων του Κώδικα Φορολογικών Στοιχείων για την αξία του θερμοσίφωνα ή το ποσό της αμοιβής του εγκαταστάτη για την εγκατάσταση αυτού. Στις αποδείξεις αυτές, εκτός από τα στοιχεία που ορίζουν οι διατάξεις του Κώδικα Φορολογικών Στοιχείων θα αναγράφονται από τον πωλητή ή τον εγκαταστάτη του θερμοσίφωνα το ονοματεπώνυμο του αγοραστή καθώς και το είδος που πωλείται (θερμοσίφωνα) ή της υπηρεσίας που παρέχεται (εγκατάσταση). Αν η επιχείρηση που πωλεί το θερμοσίφωνα, εκτελεί και την εγκατάσταση αυτού, τα ανωτέρω στοιχεία, πέρα από εκείνα που ορίζουν οι σχετικές διατάξεις του Κώδικα Φορολογικών Στοιχείων, θα αναγράφονται από τον πωλητή στην ενιαία για την πώληση και εγκατάσταση του θερμοσίφωνα απόδειξη που θα εκδίδεται από αυτόν. Η απόφαση αυτή να δημοσιευθεί στην Εφημερίδα της Κυβερνήσεως. 27.Β.ε.69-70 Φόρος Εισοδήματος Φυσικών και Νομικών προσώπων 